
REFERAT DE APROBARE  A PROIECTULUI DE HOTĂRÂRE
privind acordarea dreptului de administrare Direcţiei de Asistenţă Socială a Municipiului Timişoara asupra imobilelor situate în str. Lorena nr.33
1. Descrierea situaţiei actuale:
          Prin adresa nr.10149/22.05.2023 Direcţia de Asistenţă Socială a Municipiului Timişoara, Serviciul Dezvoltare Strategii Programe, solicită acordarea dreptului de administrare asupra imobilelor situate în str. Lorena nr.33, înscrise în C.F. 436288 Timișoara (CF vechi 1) cu nr. top. 4760 și suprafața 671 mp, respectiv C.F. 434706 Timișoara (CF vechi 1) cu nr. 4759/21 și suprafața de 498 mp, proprietatea Primăriei Municipiului Timișoara, în vederea realizării obiectivului de investiții ”Centru de zi de asistență și recuperare pentru persoane vârstnice, cu capacitatea de 50 locuri pentru serviciile de zi și 25 locuri pentru serviciile de îngrijire la domiciliu”, prin accesarea de fonduri nerambursabile în cadrul  Programului Național de Redresare și Reziliență, Componenta 13-Reforme Sociale, Investiția I4-Crearea unei rețele de centre de zi de asistență și recuperare pentru persoane vârstnice. 
	Parcelele cu datele de identificare de mai sus  sunt adiacente, însumând o suprafață de 1169 mp, fiind respectate condițiile impuse în Ghidul specific din cadrul PNRR 2023/C13/MMSS/I4, conform adresei Direcției de Asistență Socială cu nr. SC2023-009747/13.04.2023.
2. Schimbări preconizate și rezultate așteptate:
	Necesitatea dezvoltării serviciilor sociale specifice a rezultat în urma cartografierii persoanelor vârstnice estimate cu nevoi de îngrijire de lungă durată care a stat la baza elaborării Strategiei naționale privind îngrijirea de lungă durată și îmbătrânire activă pentru perioada 2023-2030. La nivelul Municipiului Timișoara serviciile sociale pentru persoane vârstnice acoperă doar un procent de 1,73% din persoanele cu nevoi de îngrijire de lungă durată, prin urmare accesarea de fonduri nerambursabile în cadrul PNRR 2023/C13/MMSS/I4 este imperios necesară.
3. Alte informații:
 	Având în vedere prevederile O.U.G. nr. 57/2019 privind Codul administrativ, art. 129, alin. (6), lit.a): ” În exercitarea atribuţiilor prevăzute la alin. (2) lit. c), consiliul local hotărăşte darea în administrare, concesionarea, închirierea sau darea în folosinţă gratuită a bunurilor proprietate publică a comunei, oraşului sau municipiului, după caz, precum şi a serviciilor publice de interes local, în condiţiile legii.”
4. Concluzii:
	Având în vedere cele menţionate mai sus, considerăm necesară și oportună acordarea dreptului de administrare Direcției de Asistență Socială a Municipiului Timișoara asupra imobilelor situate în str. Lorena nr.33, înscrise în C.F. 436288 Timișoara (CF vechi 1) cu nr. top. 4760 și suprafața 671 mp, respectiv C.F. 434706 Timișoara (CF vechi 1) cu nr. 4759/21 și suprafața de 498 mp, proprietatea Primăriei Municipiului Timișoara, în vederea realizării obiectivului de investiții ”Centru de zi de asistență și recuperare pentru persoane vârstnice, cu capacitatea de 50 locuri pentru serviciile de zi și 25 locuri pentru serviciile de îngrijire la domiciliu”, pe o perioadă de 15 ani.

RAPORT DE SPECIALITATE
privind acordarea dreptului de administrare Direcţiei de Asistenţă Socială a Municipiului Timişoara asupra imobilelor situate în str. Lorena nr.33

           Având în vedere Referatul de aprobare a proiectului de hotărâre nr. SC2023-11606 /06.06.2023 al Primarului Municipiului Timișoara și Proiectul de hotărâre privind acordarea dreptului de administrare Direcției de Asistență Socială a Municipiului Timișoara asupra imobilelor situate în str. Lorena nr.33, facem următoarele precizări:
          Prin adresa nr.10149/22.05.2023 Direcţia de Asistenţă Socială a Municipiului Timişoara, Serviciul Dezvoltare Strategii Programe, solicită acordarea dreptului de administrare asupra imobilelor situate în str. Lorena nr.33, înscrise în C.F. 436288 Timișoara (CF vechi 1) cu nr. top. 4760 și suprafața 671 mp, respectiv C.F. 434706 Timișoara (CF vechi 1) cu nr. 4759/21 și suprafața de 498 mp, proprietatea Primăriei Municipiului Timișoara, în vederea realizării obiectivului de investiții ”Centru de zi de asistență și recuperare pentru persoane vârstnice, cu capacitatea de 50 locuri pentru serviciile de zi și 25 locuri pentru serviciile de îngrijire la domiciliu”, prin accesarea de fonduri nerambursabile în cadrul  Programului Național de Redresare și Reziliență, Componenta 13-Reforme Sociale, Investiția I4 - Crearea unei rețele de centre de zi de asistență și recuperare pentru persoane vârstnice. 
	Parcelele cu datele de identificare de mai sus  sunt adiacente, însumând o suprafață de 1169 mp, fiind respectate condițiile impuse în Ghidul specific din cadrul PNRR 2023/C13/MMSS/I4, conform adresei Direcției de Asistență Socială cu nr. SC2023-009747/13.04.2023.
	Scopul realizării unui Centru de zi de asistență și recuperare pentru persoane vârstnice este dezvoltarea serviciilor pentru persoane vârstnice cu nevoi de îngrijire de lungă durată, acestea fiind deficitare la nivelul Municipiului Timișoara. Necesitatea dezvoltării serviciilor sociale specifice a rezultat în urma cartografierii persoanelor vârstnice estimate cu nevoi de îngrijire de lungă durată care a stat la baza elaborării Strategiei Naționale privind îngrijirea de lungă durată și îmbătrânire activă pentru perioada 2023-2030. La nivelul Municipiului Timișoara serviciile sociale pentru persoane vârstnice acoperă doar un procent de 1,73% din persoanele cu nevoi de îngrijire de lungă durată, prin urmare accesarea de fonduri nerambursabile în cadrul PNRR 2023/C13/MMSS/I4 este imperios necesară.
	Terenul înscris în CF 436288 Timișoara este inclus în inventarul bunurilor care aparțin domeniului public al Municipiului Timișoara, cu nr.de inventar 101452.002 și valoarea de inventar 832,040.00, iar terenul înscris în CF 434706 Timișoara are nr. de inventar 101452.001 și valoarea de inventar 616,520.00.
	Conform adresei nr. SC2023-11606/06.06.2023 Compartimentul Fond Funciar comunică faptul că terenurile înscrise în C.F. 436288 Timișoara (CF vechi 1) cu nr. top. 4760 și C.F. 434706 Timișoara (CF vechi 1) cu nr. 4759/21, nu au fost solicitate de către foștii proprietari sau moștenitorii acestora  și nu au fost atribuite în baza legilor fondului funciar (Legea nr.18/1991, Legea nr.169/1997, Legea nr. 1/2000, Titlu IV,V,VI din Legea nr. 247/2005, Legea 165/2013, Legea nr.231/2018, Legea nr.87/2020 și Legea nr.263/2022).
	 Serviciul Juridic a comunicat prin adresa nr. SC2023-11606/06.06.2023 că nu figurează litigii pe rolul instanțelor de judecată în curs de soluționare cu privire la parcelele înscrise în C.F. 436288 Timișoara (CF vechi 1) și C.F. 434706 Timișoara (CF vechi 1).
	Conform adresei nr. SC2023-11606/31.05.2023 a Biroului Clădiri Terenuri, din cadrul Direcției Patrimoniu, nu figurează cereri de revendicare, efectuate prin notificare conform prevederilor Legii nr. 10/2001, art.21, alin.2,3 privind regimul juridic al unor imobile preluate în mod abuziv în perioada 6 martie 1945-22 decembrie 1989 şi nu figurează nici cereri privind redobândirea dreptului de proprietate depuse în baza O.U.G.nr.94/2000, republicată, modificată şi completată prin O.U.G.nr. 209/2005 privind retrocedarea unor imobile care au aparţinut cultelor religioase din România, pentru  parcelele cu nr. top. 4759/21 înscrisă în CF 434706 și top. 4760 înscrisă în CF 436288 Timișoara.
	Având în vedere prevederile art. 129, alin (6), lit.a) din Ordonanța nr.57/2019 privind Codul administrativ: ” În exercitarea atribuţiilor prevăzute la alin. (2) lit. c), consiliul local: a) hotărăşte darea în administrare, concesionarea, închirierea sau darea în folosinţă gratuită a bunurilor proprietate publică a comunei, oraşului sau municipiului, după caz, precum şi a serviciilor publice de interes local, în condiţiile legii.”
	Dreptul de administrare se constituie în conformitate cu prevederile Legii nr. 287/2009 privind Codul Civil, art.867, alin.(1) și conform alin.(2) ”Autorităţile prevăzute la alin.(1) controlează modul de exercitare a dreptului de administrare”. Cheltuielile de întreținere și răspunderea asupra bunului atribuit cad în sarcina beneficiarului, adică în sarcina Direcției de Asistență Socială a Municipiului Timișoara. Obligațiile beneficiarului și sancțiunile pentru nerespectarea obligațiilor sunt cele corespunzătoare art. 300 din Ordonanța de Urgență nr.57/2019 privind Codul Administrativ și din clauzele contractului de administrare.
     	În concluzie, propunem spre analiza Comisiilor din cadrul Consiliului Local al Municipiului Timişoara proiectul privind acordarea dreptului de administrare Direcției de Asistență Socială a Municipiului Timișoara asupra imobilelor situate în str. Lorena nr.33, înscrise în C.F. 436288 Timișoara (CF vechi 1) cu nr. top. 4760 și suprafața 671 mp, respectiv C.F. 434706 Timișoara (CF vechi 1) cu nr. 4759/21 și suprafața de 498 mp, proprietatea Primăriei Municipiului Timișoara, în vederea realizării obiectivului de investiții ”Centru de zi de asistență și recuperare pentru persoane vârstnice, cu capacitatea de 50 locuri pentru serviciile de zi și 25 locuri pentru serviciile de îngrijire la domiciliu”, pe o perioadă de 15 ani și aprobarea contractului cadru de administrare conform Anexei 1.
	Având în vedere prevederile legale expuse în prezentul raport, apreciem că proiectul de hotărâre menţionat mai sus îndeplinește condițiile pentru a fi supus dezbaterii și aprobării în plenul consiliului local. 

